ועדת הכספים, כנסת 16, פרוטוקול מספר , 2005-05-17 10:00

יעקב ליצמן: שלום לכולם, אני פותח את הישיבה.

יעקב ליצמן: הנושא הראשון על סדר היום - תיקון תקנות הפיקוח על עסקי הביטוח.

דיקלה מושקוביץ: אני מאגף שוק ההון באוצר.

דיקלה מושקוביץ: אנחנו מבקשים להעביר תיקון בתיקון שהעברנו באוגוסט בשנה שעברה.

דיקלה מושקוביץ: יש פה שלושה עניינים והעיקר שבהם הוא מועד התחילה של התיקון.

דיקלה מושקוביץ: היה שינוי בשיטת השיערוך של נכסי אשראי שהועבר באוגוסט 2004, כאשר המטרה היתה שהוא יחול מה- 1 לינואר, 2005.

דיקלה מושקוביץ: בגלל בעיות של היערכות החברות ביישום, הבקשה היא לדחות את זה כאשר הדחייה היא רק עד ה- 1 לאפריל, שאז החברות היו אמורות לבצע את השיערוך בשיטה החדשה.

יעקב ליצמן: הרי הולכים לעשות בכלל טיפול בכל נושא הביטוח.

יעקב ליצמן: עניין ועדת בכר גם יידון.

יעקב ליצמן: מה בוער לכם עכשיו, להעביר את זה?

ידין ענתבי: לא, זה תיקון ספציפי לעניין הצגה של דו"חות כספיים.

רוני בריזון: כדי שהדו"חות הכספיים ייצגו בצורה יותר מהמנה - - -

יעקב ליצמן: אני חוזר : אני לא מערער על תוכן הבקשה שיש כאן.

יעקב ליצמן: היות ואנחנו, בעזרת השם, נתחיל בדיונים על הנושא של ועדת בכר בעוד שבועיים - -

ידין ענתבי: אלה שני דברים שלא קשורים אחד לשני.

ידין ענתבי: עניין ועדת בכר יובא בחקיקה ראשית.

ידין ענתבי: אלה חוקי ביטוח, חוק הבנקאות – רישוי, וכן הלאה.

ידין ענתבי: וכאן זה תיקון של תקנות שמטפלות בדו"חות כספיים של חברות ביטוח, אופן ההצגה הנכון של דו"ח כספי, וגם בדו"ח הכספי – זו רק נקודה מאד ספציפית בדו"ח.

רוני בריזון: לפי מה הם מציגים שווי כיום, לפי ערך קניה?

ידין ענתבי: כן.

דיקלה מושקוביץ: אז בעצם יש שינוי של המועד של התחולה של שיטת השיערוך.

דיקלה מושקוביץ: יש פה גם החלה – במקום רק על חלק מהנכסים על כל הנכסים, ועוד תוספת של הגדרה - אם בטעות התייחסנו רק לקרנות הון סיכון, הוספנו גם קרן השקעה - -

ידין ענתבי: גם למען הסדר הטוב - זה דבר שהוא לא במחלוקת עם חברות הביטוח.

יעקב ליצמן: נציגיהם גם לא טרחו להגיע לכאן.

טל אורפי: אני רוצה להעיר שהתיקון קיבל את אישור משרד המשפטים גם לעניין של ההחלה הרטרואקטיבית.

יעקב ליצמן: זאת אומרת:

יעקב ליצמן: זה אחד הנושאים הנדירים שבהם יש תיאום בין משרדי ממשלה.

יעקב ליצמן: אם כך, אנחנו נקיים הצבעה.

סמדר אלחנני: אני רוצה לשאול: יש כאן את העניין של שיערוך נכסי אשראי בלתי סחירים, כמו אגרות חוב בלתי סחירות, ונוצרה פה בעיה של רישום רווחים חד פעמיים והשפעתם.

סמדר אלחנני: לי יש בעיה גדולה מאד בקופות הגמל – ואתם מציינים שזה גם עבור קופות הגמל - שאדם לא מקבל את ערך הנכסים שיש לו כשהוא נכנס לקופה, אלא כל הזמן זה תמהיל, עם כספי אלה שיצאו ואלה שנכנסים, זה נמהל.

סמדר אלחנני: אני הולכת אחורה לתקופה של אגרות חוב מיועדות.

סמדר אלחנני: לו הם היו קונים אגרות חוב מיועדות, וחלקם תמיד נשאר באגרות חוב מיועדות -היה להם הרבה יותר כסף - הרי קופת גמל זה היה תחליף לפנסיה.

סמדר אלחנני: אני חוזרת אחורה בלמעלה מ- 20 שנה.

סמדר אלחנני: לכן, אני איך שהוא מנסה לראות אם יש לכם להגיד משהו ברגע זה.

יעקב ליצמן: מישהו רוצה להגיב?

רוני בריזון: עם כל הכבוד - אלה שני דברים שונים.

רוני בריזון: את מדברת על הדו"ח האישי – הם מדברים על הדו"חות הפיננסיים של החברות.

סמדר אלחנני: עם כל הכבוד, זזה אותו הדבר.

סמדר אלחנני: זו תמונת ראי.

דיקלה מושקוביץ: אבל המצב שקדם לכך הוא המצב שהיה מעוות.

דיקלה מושקוביץ: אנחנו באותו מצב - - בכל אותה תקופה העמיתים שיצאו הפסידו את אותה תשואה שהיתה מגיעה להם.

רוני בריזון: הפסידו את הערך השיורי.

דיקלה מושקוביץ: הרווח הוכר רק במועד המכירה.

דיקלה מושקוביץ: המצב הזה שבו - - לפי שווי הוגן, הרווח מוכר על פני זמן.

דיקלה מושקוביץ: וכך, מי שיוצא ונכנס לא מסבסד אותנו.

סמדר אלחנני: אז למה אתם דוחים את ההפעלה?

טלי ארפי: היתה בעיה של יישום.

טלי ארפי: זה עבר תהליך ארוך.

יעקב ליצמן: אני חושב שנתנו את ההסבר.

יעקב ליצמן: רבותיי, מי בעד התיקון המבוקש?

יעקב ליצמן: מי נגד?

יעקב ליצמן: אושר תודה רבה.

יעקב ליצמן: שינויים בתקציב לשנת הכספים 2005

יעקב ליצמן: אנו עוברים להעברות תקציביות.

יעקב ליצמן: פניה מספר 30- 120 מיליון שקל לשירותי בריאות.

ראובן קגן: מדובר בפניה שבעצם מעדכנת - -

יעקב ליצמן: היה דיון בנושא בתי חולים ציבוריים - הנושא הסתדר.

יעקב ליצמן: אפשר להודיע לוועדה.

יעקב ליצמן: בתי החולים הציבוריים ביטלו את הבקשה שלהם.

אהוד רצאבי: מה עם "ביקור חולים"?

יעקב ליצמן: יש לי פגישה היום עם - - היום או מחר.

יעקב ליצמן: אני יודע שיש כרגע משא ומתן רציני בין שני הקניינים, שני המתמודדים מול הכונס.

יעקב ליצמן: אני לא מתערב מי מבין שניהם יזכה, אין לי מושג.

יעקב ליצמן: אני יודע שזה מתקדם.

יעקב ליצמן: צד אחד הסביר לי - לא באופן רשמי, מה רוצים.

אהוד רצאבי: ובינתיים העובדים מקבלים את התשלומים?

יעקב ליצמן: עד סוף מאי יש להם.

חיים אורון: היות שאני בעניין "ביקור חולים" – עלה לי משהו לראש.

חיים אורון: אני חושב שיש פה אולי סיכוי, אבל יצטרכו פה הרבה כסף, שלא תהיה טעות.

חיים אורון: לפנסיות

יעקב ליצמן: הכונס אמר לי גם כן, ואני גם אומר לכם.

יעקב ליצמן: יש 120 מיליון חובות רק למס הכנסה, ככל שידוע לי.

יעקב ליצמן: זה עולה עשרות מיליונים כל חודש כי יש גם ריבית.

יעקב ליצמן: הבעיה היא הפנסיה.

חיים אורון: הפנסיה והצבירה של הקרנות בתקופה של בית החולים.

חיים אורון: לעובדים הקיימים חסר החלק הזה שבית החולים לא צבר.

חיים אורון: הם דורשים חלק מהכסף הזה לפנסיה.

יעקב ליצמן: אני יודע שהם דורשים חלק מהכסף הזה לפנסיה, שיהיה בהסכם.

יעקב ליצמן: נעבור לפניה הנוכחית.

ראובן קגן: מדובר כאן בפניה על תוספת של 120 מיליון שקל לסל שירותי הבריאות, העברה מהרזרבה בעקבות התייקרות מדדים.

ראובן קגן: מה שקורה הוא שחזינו מדד מסוים בתחילת השנה, בתקציב.

ראובן קגן: במהלך השנה - -

אברהם-בייגה שוחט: -

ראובן קגן: יש רזרבה, מין buffer כזה שנועד לווסת את עלות ההתייקרות במהלך השנה.

ראובן קגן: עדכון המדדים לשנת 2004 ותחזיות ל- 2005 – מדובר ב- 120 מיליון שקל, וזה הכסף שמועבר.

יעקב ליצמן: ההעברה התקציבית הזו היא בבחינת - בא לתקן ויצא מקלקל.

יעקב ליצמן: מדוע?

יעקב ליצמן: - כי למה לא הבאת את זה אתמול, עם הפניה הגדולה?

יעקב ליצמן: אני אגיד לך מה אני חושב – עובדה שהתאריך של ההעברה הזו היא ב- 10.5.

יעקב ליצמן: זאת אומרת, הם רצו להקדים את זה, לפני שעשו את ההעברה של אתמול, שנעשתה רק ביום ראשון.

יעקב ליצמן: אז בכדי למהר, ולהראות שלא מחכים - אז עשו את זה בנפרד, ובסוף יצא יום אחרי.

חיים אורון: יש לי שתי שאלות- אחת לגבי הטופס, והשאלה השניה – מהותית.

חיים אורון: פה יש הפחתה בהוצאה מובנית – מעל 20 מיליון למחלות קשות, שזה לא שר הבריאות, זה התקציב המיוחד למחלות קשות.

ראובן קגן: לא מדויק, אבל אני אסביר.

חיים אורון: אני אשאל את השאלה הבאה, ואני לא בטוח שאתה הכתובת לענות עליה, אבל אם לא – הייתי רוצה לדעת.

חיים אורון: הנושא של מחלות קשות נשאר אחד הוונטילים האחרונים למקרים מאד מסובכים, שבהם כלו כל הקיצין.

חיים אורון: אני מכיר נושאים שלי יוצא לטפל בהם, ובין השאר - למצבים שבהם תרופה לא מופיעה בסל התרופות, אבל יש ממצא רפואי מובהק שבמקרה מסוים נדרשת תרופה.

חיים אורון: מי שולט על ההחלטה להשתמש בקרן למחלות קשות?

חיים אורון: לפי מיטב ידיעתי היתה פעם ועדה שבמקרים מסוימים היתה לה סמכות לאשר שימוש בתרופה גם אם היא לא בסל.

יעקב ליצמן: יש ועדה כזו - ועדת חריגים.

חיים אורון: נכון.

חיים אורון: עכשיו, השאלה היא - האם זה מהמקור הזה?

ראובן קגן: לגבי מחלות קשות - קודם כל הקרן הזו היא לא קרן ייחודית.

ראובן קגן: הכסף הוא כספי הסל.

ראובן קגן: הם פשוט מחולקים בשתי דרכים שונו.

ראובן קגן: רוב הכסף זה קפיטציה, מה שאנחנו מכירים.

ראובן קגן: בערך בין 3 ל- 5% בסל זה המחלות הקשות.

ראובן קגן: איך נקבע התעריף?

ראובן קגן: – יש 5 תרופות ייחודיות שהן מחוץ לסל.

ראובן קגן: זה 5 מחלות שמוגדרות "קשות", ביניהן: איידס - -

אברהם-בייגה שוחט: לפי - - .

אברהם-בייגה שוחט: ראובן קגן: נותנים את זה לפי החולים, כפי שמוגדר.

חיים אורון: מה המשמעות של ההורדה פה?

ראובן קגן: יש ועדת קפיטציה שסיימה את עבודתה לא מכבר, והגישה את הדו"ח לשרים.

ראובן קגן: היא צריכה לעבור אישור בוועדת העבודה הרווחה והבריאות של הכנסת.

ראובן קגן: במסגרת הוועדה תומחרו מחדש התעריפים של המחלות הקשות, כי כנראה בגלל הפיתוחים הטכנולוגיים התמחור של המחלות הקשות - ירד.

ראובן קגן: לכן, אותו חלק של סל שירותי הבריאות שהיה מחולק לפי אותו מפתח לחולים במחלות קשות -עכשיו, לאותם חולים צריכים פחות כסף כי המחירים יותר נמוכים.

ראובן קגן: כדי להתאים את התקציב של המחלות הקשות המתוקצב עוד באמצע השנה שעברה – לממצאים הנוכחיים שהמציאה הוועדה, נועדה ההתאמה הזו של 120 מיליון שקל.

ראובן קגן: הכסף הזה הולך לסל הכללי ומחולק בקפיטציה הרגילה.

ראובן קגן: זה לא כסף שמופחת.

חיים אורון: אבל פה, מהטופס הזה, זה לא ברור.

ראובן קגן: כי בפניה תקציבית קשה מאד לצייר את כל המנגנון המסובך של ההתחשבנות.

חיים אורון: אבל למה אי אפשר לכתוב עוד שורה פה - תכתבו עוד שורה פה: הפחתנו ממחלות קשות והעברנו לסל הכללי.

חיים אורון: וכך, מי שיקרא את זה בעוד חודש -יידע.

אברהם-בייגה שוחט: - - את זה?

ראובן קגן: דו"ח הקפיטציה הועבר גם לקופות.

אברהם-בייגה שוחט: לא, על התמחור.

ראובן קגן: התמחור נעשה יחד עם הקופות.

ראובן קגן: הוא מקובל עליהן.

אברהם-בייגה שוחט: - הקפיטציה- לפני הבג"ץ או אחרי?

ראובן קגן: בעיית הקפיטציה קמה בעקבות הבג"ץ, והגישה את הדו"ח בבג"ץ לפני חודש.

סמדר אלחנני: יש לך פה קטע אחד שהוא בסדר גמור, והוא העברה מרזרבה פנימית.

סמדר אלחנני: בסדר.

סמדר אלחנני: אבל- איך יכול להיות הוצאה מותנת בהכנסה בעלות סל שירותי בריאות?

סמדר אלחנני: יש לך פה תוספת של 120 מיליון שקל כהוצאה מותנית.

סמדר אלחנני: איך יכול להיטות שהקצאת מחלות קשות, לפי סעיף 19 לחוק ביטוח בריאות ממלכתי, תהיה כהוצאה מותנית בהכנסה – 1,1 מיליארד שקלים?

ראובן קגן: אני אסביר.

ראובן קגן: כל הנושא של ההתחשבנות לא ניתן להכניס אותו לפניה תקציבית.

ראובן קגן: כולו משקף את מערכת התקציב.

סמדר אלחנני: רק תרשה לי עוד משפט - הוצאה מותנת בהכנסה היא לא חלק - יש פה הגדלה של תקציב אבל לא רואים אותו, כי זה לא חלק מהמספר שמשמש למגבלת ההוצאה התקציבית, כי היא רק על סעיף ההוצאה, לא על סעיף ההוצאה המותנית.

ראובן קגן: כן, כי רוב התקציב של סל הבריאות - את לא רואה אותו, כי הוא נמצא בתוך - -

סמדר אלחנני: על זה לא רציתי כבר לדבר.

סמדר אלחנני: זה לחוד.

ראובן קגן: אבל זו הסיבה.

ראובן קגן: זאת אומרת – הכסף הזה הוא מקור ההכנסה, מכיוון שזה כסף שאנחנו מקבלים אותו מהביטוח הלאומי.

סמדר אלחנני: אז למה כל ה- 10 מיליארד לא מופיעים?

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, הבקשה אושרה ברוב קולות.

יעקב ליצמן: אנו עוברים לפניה מספר – 53, 54.

יעקב ליצמן: תעשייה ומסחר.

ערן ניצני: מדובר על תגבור של 1,590,000 שקל לפעולות הרשות לשיתוף פעולה תעשייתי במשרד התמ"ת.

קריאה: מה זה רשת"פ?

ערן ניצני: הרשות לשיתוף פעולה תעשייתי במשרד התמ"ת היא הרשות שאמונה על הסכמי off-set.

סמדר אלחנני: כשאנחנו קונים הרבה מארצות אחרות אנחנו דורשים שייקנו מאתנו.

סמדר אלחנני: זה דבר מצוין, הרשת"פ.

ערן ניצני: במסגרת הסכמי הסחר שלנו, כשיש רכישה של הממשלה בסכום גבוה, ניתן לבצע במסגרת ההסכם מול החברה איזשהו הסדר שהחברה תרכוש מהתעשייה הישראלית.

אהוד רצאבי: ולמה הכסף הזה מיועד?

ערן ניצני: הרשות הזו, שהיא במשרד התמ"ת, אמונה על יישום הסעיפים הללו בהסכמים הבינלאומיים, בחיפוש אחרי הלקוחות ובהקפדה על היישום של העניין.

אהוד רצאבי: ולמה הכסף הזה מיועד?

קריאה: הכסף הוא למשכורות?

ערן ניצני: לפעולות הרשות.

אהוד רצאבי: מה מגדילים?

אהוד רצאבי: למה זה הולך – למשכורות העובדים?

אהוד רצאבי: לנסיעות לחו"ל?

ערן ניצני: יש שם גם סעיפים של נסיעות לחו"ל.

ערן ניצני: יש סעיפים של פעולות, של פרסומים.

אהוד רצאבי: מה עם משכורות?

אהוד רצאבי: גם משכורות?

ערן ניצני: לא.

יעקב ליצמן: לשר יש גם טיסה לחו"ל מכאן?

רן ניצני: לא, לשר אין.

אהוד רצאבי: הטבות ניתן לתת לא רק במשכורת.

אהוד רצאבי: האם לא מן הרצוי שנדע לאן הכסף הזה הולך?

יעקב ליצמן: אתה רוצה לעכב את הפניה?

אהוד רצאבי: אני לא יודע - אני רוצה לשאול מה חושבים חבריי לוועדה.

יעקב ליצמן: אין תאריך על הפניה.

קריאות: יש.

ניסן סלומינסקי: אני מציע שנעכב עד מחר, אין נציג של הקואליציה כאן.

ניסן סלומינסקי: רק כדי למחות על זה – נעכב.

ניסן סלומינסקי: בואו נראה את מחאתנו.

ניסן סלומינסקי: רק כדי למחות על זה שנציגי הקואליציה, בעיקר של הליכוד, לא נמצאים בוועדה בכלל.

אהוד רצאבי: אני רוצה יותר פרטים.

יעקב ליצמן: אני הולך לקיים הצבעה - ונראה מה התוצאות.

סמדר אלחנני: יש דבר אחד מפתיע בפניה - שהמקור הוא אפס.

סמדר אלחנני: לא ידעו שיש רשות שיתוף פעולה?

סמדר אלחנני: למה זה אפס?

יעקב ליצמן: אם אני אעכב את זה, זה רק בגלל שאין תאריך פה.

ניסן סלומינסקי: תצביע ונפיל את זה.

סמדר אלחנני: אני שואלת: איך יכול להיות?

סמדר אלחנני: בתהליך תקצוב תקין יודעים שיש רשות כזו.

סמדר אלחנני: היא עושה עבודה מצוינת.

סמדר אלחנני: למה זה היה אפס?

ערן ניצני: משום שהפניה הזו גם פותחת תקנות חדשות לרשות, פותחת תוכנית נפרדת.

ערן ניצני: צריכים תוכנית עבודה שפותחים תוכנית נפרדת לרשות לשיתוף פעולה תעשייתי.

סמדר אלחנני: ואיפה זה היה קודם?

ערן ניצני: זה היה בתוך תוכנית אחרת של משרד התמ"ת.

סמדר אלחנני: חבר הכנסת חיים אורון ניסח את זה הרבה יותר טוב ממני: אי אפשר היה לכתוב את זה?

יעקב ליצמן: אני עומד לקיים הצבעה.

יעקב ליצמן: יש שתי אפשרויות – או שנעשה הפסקה ונצביע אחרי ההפסקה.

קריאות: -

יעקב ליצמן: אני מפסיק את הישיבה להפסקה, ונמשיך בעוד 10 דקות.

יעקב ליצמן: (הישיבה הופסקה והתחדשה לאחר 10 דקות)

יעקב ליצמן: אני מחדש את הישיבה.

יעקב ליצמן: אנחנו דנים בהעברה תקציבית מספר 53, 54.

יעקב ליצמן: לטובת מי שהצטרף אני מבקש שנציג האוצר יסביר את הפניה שוב.

ערן ניצני: הפניה עוסקת בהעברה של 1,590,000 שקל למימון פעולות הרשפ"ת – רשות לשיתוף פעולה תעשייתי, שממונה על אכיפת הסכמי ה- off set, הסכמי ההיסתים שקיימים במסגרת הסכמי רכש ממשלתיים.

ערן ניצני: חברות מתחייבות לעשות רכש מקביל בישראל, והרשות הזו היא זו שמקפידה לאכוף את הנאמר בהסכמים, ועזרת לכך.

גלעד ארדן: זו הרשות שבינה בראון היא המנכ"לית?

ערן ניצני: כן.

יעקב ליצמן: יש הערות?

יעקב ליצמן: – אין.

יעקב ליצמן: מי בעד ההעברה התקציבית שמספרה 53, 54?

יעקב ליצמן: מי נגד?

יעקב ליצמן: תודה, העניין אושר.

יעקב ליצמן: אני רוצה להודיע על תיקון טעות במספר הבקשה לאישור הוועדה אתמול.

יעקב ליצמן: בבקשה מספר 9000 של הממונה על התקציבים נפלה טעות טכנית במספרי הבקשות הנוספות: 9000, 3 עד 27, 38, 40 עד 43, 45 עד 48, 50, 61.

יעקב ליצמן: זה תיקון מאתמול.

יעקב ליצמן: חיים אורון: אני רוצה לראות את זה.

ניסן סלומינסקי: אנחנו רוצים לראות, ויכול להיות - - -

יעקב ליצמן: אני לא צריך להצביע אפילו.

יעקב ליצמן: הודעתי לוועדה.

חיים אורון: אתה צריך להצביע.

יעקב ליצמן: אני לא צריך להצביע על זה.

יעקב ליצמן: אנחנו עוברים לבקשה הבאה - עידוד תיירות - בקשה מספר 55.

ניסן סלומינסקי: זו הטיילת של קרית ארבע?

ערן ניצני: הבקשה עוסקת בהפשרת עתודה במסגרת תקציב חוק עידוד השקעות הון בתיירות בסך של 8 מיליון שקלים כדי לממן את התוספות וההתייקרויות באישורים הקודמים.

ערן ניצני: יש צורך בהרשאה כדי להמשיך ולטפל באישורים שניתנו ובאישורים שרוצים להנפיק השנה, ולכן, במסגרת העבודה שלנו מול משרד התיירות אנחנו מפשירים 8 מיליון שקלים - - -

יעקב ליצמן: מה זה עתודה?

ערן ניצני: בתחילת השנה, בבסיס, הכסף נמצא בעתודה.

סמדר אלחנני: אבל למה אתה מדבר על 8 ופה כתוב 4?

ערן ניצני: יש עוד 4 נוספים שהם ליד ה-8, בתוך תקנת העתודה.

סמדר אלחנני: אי אפשר להביא לוועדה גם את פירוט התקנות?

חיים אורון: זו הפניה השניה היום שבה כתב ההירוגליפים הזה הוא בלתי אפשרי.

חיים אורון: אני מציע, כבוד היושב ראש, שתגיד להם שאתה לא מאשר את זה.

חיים אורון: אני מנסה 10 דקות להבין מה שכתוב פה.

חיים אורון: מה שפה כתוב - אדם נורמלי שקורא את זה, מבין שאתם הפחתתם ממענקים על פי חוק, העברתם למענקים המנהליים - -.

חיים אורון: בהסבר יש דבר אחר.

חיים אורון: או שתסבירו יותר, או ש - -

ערן ניצני: אני אתקן את זה.

יעקב ליצמן: קודם כל, חבר הכנסת אורון – צודק במה שהוא אמר קודם.

יעקב ליצמן: אפשר להוסיף שורה ולא יקרה אסון.

יעקב ליצמן: אני חושב שזה צריך להיות יותר מפורט.

יעקב ליצמן: אני אבקש מהממונה על התקציבים שיבוא לוועדה ונדבר אתו.

מיכאל גורלובסקי: אבל זו לא סיבה לא לאשר את זה.

יעקב ליצמן: בדיוק.

יעקב ליצמן: מי בעד פניה 55?

יעקב ליצמן: תודה.

יעקב ליצמן: מי נגד?

יעקב ליצמן: תודה, הבקשה אושרה.

יעקב ליצמן: אנחנו עוברים לבקשה מספר 56 – פיקוד העורף האזרחי.

יעקב ברקאי: אלה שינויים פנימיים לפי סדרי עדיפויות של פיקוד העורף.

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, אושר.

יעקב ליצמן: אנו נעבור לפניה 58 - משרד בריאות .

יובל פרידמן: הפניה עוסקת בפרויקט רשומות רפואה, רשומה רפואית לאומית.

גלעד ארדן: זה במסגרת "מרכבה"?

יובל פרידמן: כן.

יובל פרידמן: המטרה היא ליצור איזשהו מאגר מידע שייתן נגישות לכל מיני גורמים רפואיים.

יעקב ליצמן: איפה זה עומד היום?

יעקב ליצמן: התחילו כבר?

יובל פרידמן: זה עכשיו בגיבוש.

יובל פרידמן: הכסף הזה נועד לבדיקת היתכנות של הפרויקט.

רוני בריזון: עובדים על זה כבר 20 שנה.

סמדר אלחנני: תקראו את דוח מבקר המדינה.

גלעד ארדן: היה על זה פרק .

יעקב ליצמן: יש הערות?

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, הבקשה אושרה.

יעקב ליצמן: אני מודה לכם, הישיבה נעולה.